J: Madaxweynaha joogaa inuu kormeer sameeyo oo dadka noloshooda ogaado, oo wuxuu ka tabanayo iyo waxay qabteen uu ogaadaa waa waajib, waxay ila tahay socdaalkiisa imikuna waa olole wuxuuna ka bilaabay Saaxil oo uu tirsanayo inay tahay halkii nolosha siyaasiga ah ku soo saartay, wuxuu tagi doonaa xabaashii Maxamed Xaaji Ibraahin Cigaal, wuu u faataxayn doonaa waanu u ducayn doonaa laakiin arwaaxdu way is aragtaa ee waxa laga yaabaa in labadooda arwaaxood is arkaan, kan laftiisu inuu karaamo yeesho ka soo qaad oo isaga iyo Cigaal is waraystaan wuxuuna u sheegi doonaa balan qaadyadii 7-sano ka hor uu u qaaday Saaxil, wuxuu balan qaaday inay noqonayso meel xor ah, wuxuu balan qaaday in daaraha Daaroole ee dunsan uu qaar qurux badan ka dhisi doono, qof walba oo Berbera joogaa uu heli doono AC (qaboojiye) oo kulayl danbe iyo qorax danbe aanay is arki doonin.
